Küsimusele, kuidas suurkiskja karu ülemaailmseks lastelemmikuks sai, vastas Tiia Toomet nii: 1902. aastal keeldus Ameerika president Theodore Roosevelt jahil olles tulistamast tema jaoks kinni seotud noort karu ja käskis selle vabaks lasta. Lugu sattus ajakirjandusse, keegi valmistas mängukaru ja palus presidendilt luba see tema auks Teddyks nimetada. Teddy-bear'ist sai Roosevelti valimismaskott ja laste lemmik. Algul oli see olevus päriskaru moodi, tasapisi sai temast ohutuna tunduv mõmmik.